ราชภัฏเชียงรายหนุนรับน้องใหม่
ศูนย์ข่าวภาคเหนือ-16 มิ.ย.48อาจารย์ราชภัฏเชียงราย ชี้ควรมีระบบรับน้องต่อไป แต่ต้องเหมาะสมและสร้างสรรค์ ขณะที่นักศึกษาใหม่ ไม่ประทับใจกับการรับน้อง ไม่ชอบรุ่นพี่ว้าก นายปฏิพันธ์ อุทยานุกูล อาจารย์สถาบันภาษา มหาวิทยาลัยราชภัฏเชียงราย กล่าวแสดงความคิด เห็นกับการรับน้องว่า การที่รุ่นพี่แสดงกิริยาอาการหรือเจตจำนงถึงความปรารถนาดีต่อรุ่นน้องที่เข้ามาใหม่ ไม่ใช่แสดงออกด้วยการข่มขู่ คุกคาม หรือใช้กิริยาวาจาบังคับให้กระทำตามที่รุ่นพี่ต้องการ เพราะคิดว่า เด็กที่เพิ่งสลัดคราบนักเรียนมาหมาด ๆ บางคนเดินทางมาเป็นร้อย ๆ กิโลเมตรเพื่อมาศึกษาต่อตามที่ตนเองมุ่งหวัง แต่ยังไม่ทันได้เรียนเลย ก็กลับมาพบกับการว้ากด้วยถ้อยคำที่รุนแรง บางทีก็ให้ทำอะไรที่ประหลาด ๆ เช่นให้เต้นแร้งเต้นกาในท่าต่าง ๆ ที่ออกมาในทางสองแง่สามง่าม และที่ไม่น่าเชื่อเลยก็คือมหาวิทยาลัยธรรมศาสตร์ที่ผมเคยได้ยินมาว่าไม่มีการรับน้องแต่เดี๋ยวนี้เริ่มมีแล้ว บางครั้งในสายตาอาจารย์ก็รับไม่ได้ เพราะกลายเป็นว่ารุ่นน้องถูกบังคับทั้งร่างกายและจิตใจให้ทำในสิ่งที่เขาไม่อยากทำ ผมว่ามันไม่ควร ถึงบางคนจะว่ามันเป็นประเพณีก็ช่างเถอะ แต่น่าจะมีวิธีการรับน้องที่ดีกว่านี้ ไม่ใช่การสร้างความกดดันให้รุ่นน้อง อาจารย์มหาวิทยาลัยราชภัฏเชียงราย กล่าว ด้านนายวันชนะ จิตอารีย์ อาจารย์สถาบันภาษา มหาวิทยาลัยราชภัฏเชียงราย ได้กล่าวถึงการรับน้องที่เห็นและเป็นอยู่ในปัจจุบันนี้ว่า กิจกรรมการรับน้องใหม่ในสถาบันอุดมศึกษานั้น เท่าที่ได้พบเห็นรูปแบบการจัดกิจกรรมของนักศึกษานั้น ยังยึดรูปแบบเดิม ๆ ไม่มีการสร้างสรรค์สิ่งใหม่ ๆ ขึ้นมา คือ ให้น้องใหม่ออกมาร้องรำทำเพลง ว้ากน้อง ขู่น้อง โดยใช้ช่วงเวลาในการรับน้องใหม่ระยะหนึ่ง ดูแล้วเป็นกิจกรรมที่ซ้ำซากและน่าเบื่อ ความจริงแล้ว กิจกรรมการรับน้อง เป็นกิจกรรมที่ดีหากมีรูปแบบและการวางแผนที่ดี เช่น ผู้จัดอาจจะเสนอโครงการจัดกิจกรรมการรับน้องใหม่ในลักษณะของการเข้าค่ายในระเวลาสั้น ๆ ประมาณ 2-3 วัน โดยมีกิจกรรมเชื่อมความสัมพันธ์ สลับกับการเชิญอาจารย์มาบรรยายให้ความรู้ ปลูกฝังคุณธรรม จริยธรรม เชิญศิษย์เก่าที่ประสบความสำเร็จในหน้าที่การงานมาบรรยายเกี่ยวกับการใช้ชีวิต มีการแสดงกลุ่มย่อยของนักศึกษาใหม่ กิจกรรมลักษณะนี้อาจจะเป็นการแนะแนวทางในการดำเนินชีวิตของนักศึกษาใหม่ในรั้วมหาวิทยาลัยได้ดี และเป็นการต้อนรับที่อบอุ่นด้วย นายวันชนะ กล่าว อาจารย์ประจำสถาบันภาษา ม.ราชภัฏเชียงราย ยังเสนออีกว่า กิจกรรมการรับน้องใหม่ จะยังคงมีอยู่ แต่ควรมีการปรับเปลี่ยนรูปแบบให้เหมาะสมและสร้างสรรค์ขึ้นกว่ากิจกรรมที่ทำสืบต่อกันมา อย่างไรก็ตาม น.ส.นงคราญ พรหมเสน นักศึกษาวิชาเอกปฐมวัย ชั้นปีที่ 1 คณะครุศาสตร์ มหาวิทยาลัยรายภัฏเชียงราย ได้กล่าวแสดงความคิดเห็นว่า การรับน้องใหม่นั้นดี แต่ไม่ถึงกับดีมาก บางครั้งรุ่นพี่ก็ชอบให้ทำอะไรที่ไม่ชอบ ไม่ชอบที่รุ่นพี่ว้าก บางครั้งเป็นเรื่องเล็ก ๆ น้อย ๆ แต่ก็ทำให้กลายเป็นเรื่องใหญ่ ทำให้ไม่อยากรับน้องเลย ในขณะที่ น.ส. จิราภรณ์ มงคลดี เพื่อนร่วมชั้นของนงคราญ แสดงความเห็นเกี่ยวกับการรับน้องว่า การรับน้องเป็นประเพณีที่แปลกมากและไม่เคยได้เจอ แต่ครั้งนี้ได้มีโอกาสมาอยู่ในรั้วมหาวิทยาลัย ได้เจอกับการรับน้อง จึงเกิดความรู้สึกไม่ค่อยประทับใจเท่าไหร่ แต่หลังจากวันสุดท้ายของการรับน้องจบลง ทำให้ค้นพบว่า ตัวเองเป็นใคร และมาอะไรที่นี่ ชมภาพรับน้อง ในแต่ละสถาบัน 
ศูนย์ข่าวภาคเหนือ-16 มิ.ย.48 อาจารย์ราชภัฏเชียงราย ชี้ควรมีระบบรับน้องต่อไป แต่ต้องเหมาะสมและสร้างสรรค์ ขณะที่นักศึกษาใหม่ ไม่ประทับใจกับการรับน้อง ไม่ชอบรุ่นพี่ว้าก นายปฏิพันธ์ อุทยานุกูล